Sisukord
Register 🔎︎

# Range paigutusega printimine

## Range paigutus

Range paigutus (inglise keeles register-true) on trükkimisega seotud mõiste, mis tähendab raamatu, ajalehe või ajakirja ühe lehe kahele poolele trükitud teksti ridade kohakutist paigutamist. See muudab teksti lugemise lihtsamaks, sest seda ei sega muidu lehe teiselt poolelt läbi kumada võiv tekst. Sama mõistet kasutatakse ka kõrvutiste veergude ridade kohakuti ajamise kohta.

Kui määrata lõigule, lõigustiilile või lehekülje stiilile range paigutuse omadus, joondatakse fondi suurusele või piltide olemasolule vaatamata kõigi asjassepuutuvate märkide baasjooned lehekülje vertikaalse alusvõrgu järgi. Soovi korral võib ka alusvõrgu omadused lehekülje stiilis täpsemalt defineerida.

## Dokumendile range paigutusega printimise määramine

1. Vali kogu dokument.

2. Vali Vormindus - Leheküljestiil - kaart Lehekülg.

3. Märgi jaotises Paigutuse sätted ruut Range paigutus ja klõpsa Sobib.

Kõik dokumendi lõigud prinditakse range paigutusega, kui pole teisiti määratud.

## Lõikude väljajätmine range paigutusega printimisel

1. Tee üht järgmistest:

   Vali kõik väljajäetavad lõigud ja seejärel vali Vormindus - Lõik - kaart Taanded ja vahed.

   Ava stiilide aken, otsi üles väljajäetav lõigustiil, tee paremklõps sellel stiilil ja vali Muuda. Klõpsa dialoogiaknas kaardil Taanded ja vahed.

2. Tühjenda jaotises Range paigutus märkeruut Aktiveeritud.

Sarnased teemad

Range paigutus